CELEX: 32015R0273
Language: el
Date: 2015-02-19 00:00:00
Title: Εκτελεστικός κανονισμός (ΕΕ) 2015/273 της Επιτροπής, της 19ης Φεβρουαρίου 2015 , όσον αφορά την τροποποίηση του εκτελεστικού κανονισμού (ΕΕ) αριθ. 871/2014 για τη μείωση των αλιευτικών ποσοστώσεων που διατέθηκαν στην Ολλανδία για το 2014 όσον αφορά το σελάχι στα ενωσιακά ύδατα των ζωνών ICES IIa και IV

20.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 47/11
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/273 ΤΗΣ ΕΠΙΤΡΟΠΉΣ
   της 19ης Φεβρουαρίου 2015
   όσον αφορά την τροποποίηση του εκτελεστικού κανονισμού (ΕΕ) αριθ. 871/2014 για τη μείωση των αλιευτικών ποσοστώσεων που διατέθηκαν στην Ολλανδία για το 2014 όσον αφορά το σελάχι στα ενωσιακά ύδατα των ζωνών ICES IIa και IV
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 105 παράγραφοι 1 και 2,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 871/2014 (2) της Επιτροπής προβλέπει τη μείωση των αλιευτικών ποσοστώσεων σελαχιών της Ολλανδίας για το 2014 στα ενωσιακά ύδατα των ζωνών ICES IIa και IV (εφεξής: «ολλανδική ποσόστωση για το 2014») λόγω της υπεραλίευσης κατά το έτος 2013.
            
         
               (2)
            
            
               Μετά τη δημοσίευση του ανωτέρω κανονισμού οι ολλανδικές αρχές ανακάλυψαν ότι τα δεδομένα στις αναφορές αλιευμάτων επί των οποίων βασιζόταν η εν λόγω έκπτωση δεν είχαν διαβιβαστεί σωστά, όπως επιβεβαιώνεται από τα αποδεικτικά στοιχεία που είχε στη διάθεσή της η Επιτροπή.
            
         
               (3)
            
            
               Με βάση τα διορθωμένα στοιχεία που διαβιβάστηκαν από τις Κάτω Χώρες στις 12 Δεκεμβρίου 2014, φαίνεται ότι το 2013 η ολλανδική ποσόστωση δεν αποτέλεσε αντικείμενο υπεραλίευσης.
            
         
               (4)
            
            
               Η μείωση της ολλανδικής ποσόστωσης το 2014 θα πρέπει, συνεπώς, να διορθωθεί.
            
         
               (5)
            
            
               Για το λόγο αυτό θα πρέπει να τροποποιηθεί αναλόγως ο εκτελεστικός κανονισμός (ΕΕ) αριθ. 871/2014.
            
         
               (6)
            
            
               Λαμβάνοντας υπόψη ότι η μείωση της ολλανδικής ποσόστωσης το 2014 εφαρμόζεται από την ημερομηνία έναρξης ισχύος του εκτελεστικού κανονισμού (ΕΕ) αριθ. 871/2014, ο παρών κανονισμός πρέπει να ισχύσει αναδρομικά από την ίδια ημερομηνία,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του εκτελεστικού κανονισμού (ΕΕ) αριθ. 871/2014 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 19η Αυγούστου 2014.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Φεβρουαρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 343 της 22.12.2009, σ. 1.
   
      (2)  Ο εκτελεστικός κανονισμός (ΕΕ) αριθ. 871/2014 της Επιτροπής, της 11ης Αυγούστου 2014, για τη μείωση των αλιευτικών ποσοστώσεων που διατέθηκαν για ορισμένα αποθέματα το 2014 λόγω της υπεραλίευσης κατά τα προηγούμενα έτη (ΕΕ L 239 της 12.8.2014, σ. 14).
   
      ΠΑΡΑΡΤΗΜΑ
      Στο παράρτημα του εκτελεστικού κανονισμού (ΕΕ) αριθ. 871/2014 διαγράφεται η ακόλουθη εγγραφή:
      
         
                     «NL
                  
                  
                     SRX
                  
                  
                     2AC4-C
                  
                  
                     Σελάχια
                  
                  
                     Ενωσιακά ύδατα της ζώνης IIa και IV
                  
                  
                     180,000
                  
                  
                     275,430
                  
                  
                     357,115
                  
                  
                     129,66
                  
                  
                     81,685
                  
                  
                     /
                  
                  
                     /
                  
                  
                     /
                  
                  
                     /
                  
                  
                      
                  
                  
                     81»